**Dzelzceļa stacijas Sarkandaugava, Sliežu ielā 2, Rīgā ārējo sadzīves kanalizācijas tīklu pieslēgšana pie pilsētas centralizētajiem kanalizācijas tīkliem**

DARBA UZDEVUMS

1. **Ievads**

 VAS “Latvijas dzelzceļš” (turpmāk - LDz) piederoša ēka atrodas Sliežu ielā 2, Rīgā Valsts publiskās lietošanas dzelzceļa infrastruktūras zemes nodalījuma joslā uz zemes vienības ar kadastra apzīmējumu Nr.01000172041, kas pieder valstij Satiksmes ministrijas personā un nodots valdījumā LDz.

 Stacijas ēkas Sarkandaugava, Sliežu ielā 2, Rīgā sadzīves kanalizācija tiek uzkrāta četrās izsmeļamās bedrēs (ar 2,5m3, 2,5m3, 4,0m3 un 5,0m3 tilpumu). Vidēji mēnesī tiek atsūknēti un utilizēti ≈ 14,0m3 sadzīves kanalizācijas ūdeņi.

1. **Mērķis**

 Veikt stacijas ēkas Sarkandaugava, Sliežu ielā 2, Rīgā pieslēgšanu pie Rīgas pilsētas centralizētajiem kanalizācijas tīkliem un jauna komercuzskaites mērītāja izbūve esošajā akā atbilstoši SIA “Rīgas ūdens” izsniegtajiem Tehniskajiem noteikumiem, izstrādātam un apstiprinātam tehniskam projektam, atzīme par būvniecības ieceres akceptu 29.06.2023., vienkāršotās būvniecības iecere Nr. BIS-BV-2.5-2023-7291 (DA-23-26371-sd), LV standartiem un normatīvajiem aktiem.

Ministru kabineta 2017.gada 27.jūnija noteikumi Nr.384 “Noteikumi par decentralizēto kanalizācijas sistēmu apsaimniekošanu un reģistrāciju” un Rīgas domes saistošie noteikumi Nr.17 paredz atteikties no decentralizētās kanalizācijas sistēmas un pakāpeniski pieslēgties pilsētas centralizētajiem kanalizācijas tīkliem.

1. **Darba uzdevums**

Stacijas ēkas Sarkandaugava, Sliežu ielā 2, Rīgā pieslēgšanu pie pilsētas centralizētajiem kanalizācijas tīkliem saskaņā ar SIA “Rīgas ūdens” izdotajiem tehniskiem noteikumiem, SIA “Ūdensnesējs serviss” izstrādātu un apstiprināto tehnisko projektu un LBN 223 -15 “Kanalizācijas būves” Tā kā sadzīves kanalizāciju nav iespējams novadīt paštecē, plānots izbūvēt lokālo kanalizācijas sūkņu staciju (KSS) ar ražību Q= 0,5l/s, Ø1000 mm komplektā ar noslēgarmatūru, sūkni, fasondaļām. Kanalizācijas spiedvadu tīklus izbūvēt no PE spiedcaurulēm Ø 50 mm, PN 10 L= 97m, pielietojot HVU metodi (horizontālā virziena urbšanas - beztranšeju metode). Esošajā akā uzbūvēt jaunu KUM (komercuzskaites mērītāja mezgls) atbilstoši Ministru kabineta 2015.gada 30.jūnija noteikumu Nr.332 “Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"” prasībām.

1. **Rezultāts**

 Rekonstrukcijas rezultātā iegūts videi draudzīga sadzīves kanalizācijas novadīšanas sistēma un jauns komercuzskaites mērītāja mezgls.

1. **Laiks un resursi**

Darbs par šī darba uzdevuma izpildi tiks veikts saskaņā ar līgumu, kuru noslēgs pasūtītājs - LDz un darba izpildītājs, kas ir atbildīgs par darba uzdevuma 3.punkta sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar būvniecības ieceres izstrādāšanu saistītos izdevumus un būvniecība sedz Izpildītājs.

Būvdarbu izpildes termiņš pēc līguma noslēgšanas 90 dienas.